A BIZOTTSÁG HATÁROZATA
(2008. december 17.)
a 2007. január 1. és 2013. december 31. közötti időszakra vonatkozó közösségi vidékfejlesztési támogatás tagállamonkénti és évenkénti összegének meghatározásáról szóló 2006/636/EK határozat módosításáról
(az értesítés a C(2008) 8370. számú dokumentummal történt)
(2009/14/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 2005. szeptember 20-i 1698/2005/EK tanácsi rendeletre (1) és különösen annak 69. cikke (4) bekezdésére,
mivel:
(1)
A 2008/955/EK bizottsági határozat (2) módosította az 1782/2003/EK tanácsi rendelet 10. cikkének (2) bekezdése, 143d. és 143e. cikke alapján az EMGA, illetve az EMVA-kiadások számára rendelkezésre bocsátott összegek meghatározásáról szóló, 2006. május 24-i 2006/410/EK bizottsági határozatot (3), amely az 1782/2003/EK tanácsi rendeletben (4) előírt közvetlen kifizetések önkéntes modulációjának az 1782/2003/EK rendelet fent említett cikkeiben és a 378/2007/EK tanácsi rendelet (5) 4. cikkének (1) bekezdésében megállapított szabályaival összhangban meghatározta az EMGA-ból az EMVA-ba átcsoportosított pénzeszközök teljes összegét a 2007-től 2013-ig terjedő költségvetési évek tekintetében.
(2)
A 2008/955/EK határozat elfogadása következtében helyénvaló kiigazítani az EMVA rendelkezésére bocsátott összegeket, és a kiigazított összegeket belefoglalni a közösségi vidékfejlesztési támogatás éves bontásába.
(3)
A 2006/636/EK bizottsági határozatot (6) ezért ennek megfelelően módosítani kell,
ELFOGADTA EZT A HATÁROZATOT:
1. cikk
A 2006/636/EK határozat mellékletének helyébe e határozat mellékletének szövege lép.
2. cikk
Ezt a határozatot a 2009. költségvetési évtől kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2008. december 17-én.